พอดีฉีดยาคุมมาประมาณ 2-3ปี แล้วไม่ได้ฉีดต่อเพราะปล่อยให้มีน้อง ตอนแรกไม่เป็นประจำเดือน กำหนดฉีดตั่งแต่เดือนมกรา พึงมาเป็น ประมาณ 3 เดือน หลังจากนั้นก็มีน้ำสีแดงออกดำ ออกมา มาๆ หยุดๆ ตลอดทั้งเดือนที่เป็นประจำเดือน สาเหตุเกิดจากอะไรคะ ตอนแรกนึกว่าเกิดจากปล่อยให้มีน้องแล้วดื่ม M 150พอหยุดกินกินออกเหมือนเดิมคะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน เมื่อหยุดฉีดยาแล้ว ประจำเดือนก็จะกลับมาภายใน 4-10 เดือนอย่างไรก็ตาม หากหลังจากหยุดฉีดยาไปแล้ว 3 เดือน ได้มีเลือดออก แต่ออกแบบเป็นๆ หายๆ มาตลอด 1 เดือน ก็ถือเป็นอาการเลือดออกผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยหากหลังจากหยุดฉีดยาคุมไป ได้มีเพศสัมพันธ์ ก็ย่อมมีโอกาสตั้งครรภ์ได้2. มีการอักเสบติดเชื้อในโพรงมดลูก แต่มักมีตกขาวที่ผิดปกติ และอาการปวดท้องน้อยร่วมด้วย3. มีโรคของมดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอรโมนของรังไข่ผิดปกติ5. มีภาวะไทรอยด์ฮอร์โมนผิดปกติในเบื้องต้น อาจลองตรวจหาการตั้งครรภ์ดูก่อน หากตรวจไม่พบ แต่ยังคงมีเลือดออกเป็นๆ หายๆ อยู่เรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ